Source: http://erhevoset.com/index.php?sivu=6&lang=fi&act=2&juttu=72
Timestamp: 2019-03-19 15:13:13+00:00
Document Index: 7548248

Matched Legal Cases: ['§3', '§9', '§9', '§4', '§8', '§25', '§101', '§71', '§75', '§7', '§9', 'kko ', 'kko ']

Eestin Raskaat Vetohevoset ry:n hallituksen kokouksessa 14.11.2017 myönnettiin ikuinen kunniajäsenyys Sanna Turulle hänen
vuosien mittaan tekemästään suuresta työstä ER-rodun eteen.
Eestin raskaisiin vetohevosiin ei vieläkään saa risteyttää ruotsin ardenneria!
VTA on päätöksessään 21.08.2017 hylännyt EHSin anomuksen risteytyttää rotuun ruotsin ardenneria. Alla VTAN päätös kokonaisuudessaan suomeksi.
Viron Eläinlääkintä- ja elintarvikevirasto
Tallinna 21.08.2017 nro 194
Toimiluvan muutoksesta kieltäytyminen
Eesti Hobusekasvatajate Selts (jatkossa EHS) esitti Eläinlääkintä- ja elintarvikevirastolle (jatkossa VTA) anomuksen eestin raskaan vetohevosen kantakirjanpitäjän, uhanalaisen rodun säilyttäjän ja käyttökyvynkokeiden järjestäjän toimiluvan muuttamiseksi. Anomus on rekisteröity VTAn asiakirjarekisterissä 22.05.2017 nro 17.1-1/3830. VTA pidensi kaksi kertaa (22.06.2017 ja 21.07.2017) toimiluvan muutosanomuksen käsittelyaikaa.
Tuotantoeläinten jalostuslain (PÕLAS) §3 kappaleen 4 mukaan voi uhanalaisen rodun jalostuksessa käyttää ainoastaan saman rodun spermaa, munasolua ja alkiota. Saman pykälän kappaleen 5 mukaan voi uhanalaisen rodun jalostuksessa käyttää jalostusohjelmassa mainitun toisen rodun jalostusmateriaalia vain kertaluontoiseen risteyttämiseen sukusiitoksen välttämiseksi. PÕLAS §9, kappale 4 määrää, että toimilupaa anottaessa uhanalaisen rodun tapauksessa esitetään rodun nimi, johon kuuluvaa eläintä on luvattua käyttää uhanalaisen rodun jalostuksessa ja sen rodun käyttämisen perustelu. PÕLASin lainvalmistelumateriaali selventää, että uhanalaisen rodun tapauksessa tulee jalostusohjelmassa olla esitetty, millaista toista rotua on luvallista käyttää uhanalaisen rodun jalostustuksessa sekä miksi on valittu juuri se rotu, millä perusteilla valitaan toisesta rodusta uroseläimet, joita jalostuksessa käytetään sekä missä laajuudessa ja millaisen ajan kuluessa on luvallista käyttää toista rotua. (Esim. Tämän jalostusohjelman puitteissa on luvallista ….. rodun jalostuksessa käyttää ….. rotua, jonka tavoitteena on ….. . Rajoitukset jalostuskäytölle: astuttaa saa vain maksimissaan 25 % astutettavista tammoista. Ohjelman voimassaoloaika: …..... vuoteen.)
EHSin 22.05.2017 esittämässä eestin raskaan vetohevosen jalostusohjelman kohdassa 11.2 puuttuvat astutettavien eestin raskas vetohevostammojen lukumäärät. Ohjelmassa on tosin mainittu, että odotettava varsojen lukumäärä voisi olla niin suuri, kuin rodun kasvattajat suinkin pystyvät taloudellisesti itselleen lupaamaan, mutta sellainen sanamuoto ei vastaa PÕLASin §9 kappaletta 4, eikä myöskään PÕLASin lakivalmistelumateriaalia. Esille ei ole tuotu rajoituksia jalostuskäytössä.
PÕLAS §4, kappale 2 määrää, että puhdasrotuinen jalostuseläin on kantakirjan perusosaan merkitty eläin ja kappale 3 määrää, että risteytyseläin on eri rotuisten jalostuseläinten tarkoituksellisen risteyttämisen tuloksena saatu eläin, joka hevosten tapauksessa on merkitty kantakirjan lisäosaan.
Euroopan Komission 10. tammikuuta 1996 tekemän päätöksen nro 78, artikkelin 1, kappaleen 1 ensimmäisen alakohdan mukaan tulee rekisteröityjen hevosten, tullakseen merkityiksi kantakirjan perusosaan, polveutua saman rodun kantakirjan perusosaan merkityustä eläimistä ja niillä tulee olla kyseessä olevan kantakirjan mukainen esivanhempien polveutumistaulukko. Artikkelin 3 mukaan voi kantakirjaa pitävä organisaatio päättää, että eläin, joka ei vastaa artikkelin 1 vaatimuksia, voidaan merkitä kantakirjan lisäosaan ja organisaation tulisi määritellä säännöt, joiden mukaan sellaisten eläinten jälkeläiset voidaan merkitä kantakirjan perusosaan.
EHSin 22.05.2017 esittämän eestin raskaan vetohevosen jalostusohjelman kohdan 7.6 mukaan rekisteröidään esikantakirjassa hevonen, jonka vanhemmista yksi on kantakirjan perusosaan merkitty eesin raskas vetohevonen ja toinen vanhemmista on erityisluvalla jalostukseen otettu hevonen. Sellainen sanamuoto ei vastaa PÕLASin risteytys- ja puhdasrotuisen jalostuseläimen määritelmää. Samoin se ei vastaa komission päätöstä nro 78, jonka kappaleen 1 mukaan tulee kantakirjan perusosaan merkittävän eläimen polveutua saman rodun perusosaan merkityistä vanhemmista. Esitetystä jalostusohjelmasta puuttuvat komission päätöstä vastaavat säännöt, että eläin, joka ei vastaa artikkelin 1 määräyksiä, voidaan merkitä mainitun kantakirjan lisäosaan ja määrittelemättä ovat myös säännöt, miten perusosaan voidaan merkitä sellaisten eläinten jälkeläiset.
Ottaen huomioon maatalousministerin 13. kesäkuuta 2007 antaman määräyksen nro 91 ”Eläinlääkintä- ja elintarvikeviraston perusmääräys” §8 kappaleen 3, Taloudellisen toiminnan lainsäädännön yleisosan lain §25 kappaleen 1 kohdan 2, Tuotantoeläinten jalostuslain (PÕLAS) §101 kohdana 1, Euroopan Komission 11. kesäkuuta 1992 annetun päätöksen, jossa määrätään rekisteröityjen hevosten kantakirjoja pitävien tai perustavien organisaatioiden ja yhdistysten vaatimukset, artikkelin 2 kohdasta 2 EHSin esittämien tietojen perusteella
kieltäytyä hyväksymästä Eesti Hobusekasvatajate Seltsin esittämää anomusta toimiluvan muuttamisesta eestin raskas vetohevosen kantakirjan pitäjänä, uhanalaisen rodun säilyttäjänä ja käyttökyvynkokeiden järjestäjänä.
Lisäksi VTA haluaa mainita, että kääntyi toimiluvan muutosanomuksen käsittelyn aikana kannan analyysin toteuttamiseksi Viron Maatalousyliopiston (EMÜ) asiantuntijan puoleen, jotta selvitettäisiin verenlisäyksen tarpeellisuus eestin raskas vetohevonen -rodussa. Ajallisten rajoitusten vuoksi perusteellista genealogisten tietojen analyysiä ei tehty eikä myöskään tutkittu jalostusstrategian vaikutusta kantaan. Koska kyseessä on paikallinen uhanalainen rotu, pitää VTA tarpeelliseksi analysoida hevoskanta jatkossa perusteellisesti erillisenä tutkimusprojektina ja em. johtuen suunnittelee tilaavansa laajemman analyysin rodusta.
Jos päätöksen saaja vastustaa päätöstä, siitä voi esittää valituksen VTAn pääjohtajalle 30 päivän kuluessa siitä päivästä, kun hän on saanut tiedon päätöksestä tai hänen olisi pitänyt se saada (peruste: hallintomenettelylain §71 ja §75) tai valituksen hallinto-oikeuteen hallintomenettelylaissa määrätyllä tavalla (hallintomenettelylaki §7, kappale 1 ja §9 kappale 1).
Yhdistyksen perinteistä vuosikalenteria aletaan nyt kokoamaan, lähetä ER-hevosestasi kuvia sähköpostiin rekola.niina.johanna@gmail.com
Kuvien pitää olla kooltaan vähintään 2 mb. Parhaat pääsevät kalenteriin!
Ajomestari Hans Sidbäck kurssittaa Lopella 19-20.8.2017
Hasse suunnittelee kurssin kulun paikan päällä asiakkaan toivomuksien mukaan. Kurssista on hyötyä kaikille hevosten kanssa toimiville, niin harrastuksessa kuin työssäkin. Oli ongelmasi sitten mikä tahansa, tai ei mikään, Hassen kurssista on varmasti hyötyä, vaikka vain kuunteluoppilaana. Kurssi alkaa molempina päivinä klo 9 ja loppuu lauantaina klo 17 ja sunnuntaina klo 16.30
Hevosen kanssa Lauantai 100 e / 80 e Sunnuntai 100 e / 80 e
Kuunteluoppilas Lauantai 50 e / 40 e Sunnuntai 50 e / 40 e
Punaiset hinnat ovat ER-yhdistyksen jäsenhintoja
SAUKKORINTEEN TALLI, Korpitie 21, 12750 Pilpala
Tarja Halonen 045 647 8944, Mirka Puurtinen 040 352 8171 erhevose@gmail.com
Saat maksutiedot ilmoittautuessasi.
Sääntömääräinen vuosikokous 7.5.2017 Hämäläisen tilalla Lappeenrannassa
Kausi 2016 kallistui loppusuoralle ja tapasimme vuosikokouksessa Hämäläisen tilalla, jäseniemme Seija ja Elina Hämäläisen hellässä huomassa. Lämmin ruoka odotti osallistujia valmiiksi pöytään katettuna. Suuret kiitokset herkkupöydästä ja hyvästä palvelusta Seija ja Elina. Kiitos kaikille jäsenille aktiivisesta osallistumisesta kokoukseen! Kiitos, oli ihana tavata teitä :)
Tällä kertaa vaihtovuorossa oli koko hallitus, varajäsenet sekä puheenjohtaja. Yksimielisen äänestyksen tulos on seuraavanlainen:
Puheenjohtajana jatkaa Tarja Halonen, hallituksen jäsenet Sanna Tarkiainen, Mervi Romberg ja Elina Hämäläinen ja varajäsenet Jaana Kaskinen sekä Seija Hämäläinen. Järjestäytymiskokouksessa päätämme varapuheenjohtajan ja sihteerin roolit.
Päätimme yhdistyksen jäsenmaksun ja asiaa pitkään pohdittuamme, totesimme että jäsenmaksua ei ole nostettu kuuteen vuoteen, vaan se on pysynyt samassa vuodesta 2011 asti. Päätimme korottaa jäsenmaksua 28 euroon. Huomatkaa, että jäsenmaksulaskut saapuvat pian sähköpostiinne. Olemme myös ottaneet nyt tavaksi lähettää muistutuslaskun kirjeversiona postissa ja siitä peritään viiden euron muistutusmaksu, joten jäsenmaksu kannattaa maksaa eräpäivään mennessä.
Yhdistyksen toiminta oli tälläkin kaudella hyvää ja rehtiä ja hyvän hallintotavan mukaista ja saimme toiminnantarkastajaltamme kehuja. Tällä kertaa yhdistyksen toimintakertomus oli jo 12 sivua pitkä ja aika paksukin teos. Jotain olemme saaneet aikaan.
Keskustelimme vilkkaasti kokouksessa varsinkin kantakirjanpitäjän roolista. On pakko pysyä ajan hermolla ja seurata lainsäädäntöä tiiviisti. Sinne tulee jatkuvasti jotakin uutta ja kun Evira on "pomomme", on hommat hoidettava ajallaan ja kaikesta pitää olla paperi kansiossa. Kulut ovat myös huomattavat, joten kantakirjan hinnastoa on ehkä myös pakko tarkistaa jossain vaiheessa. Pyrimme silti pitämään maksut inhimillisinä, sillä emme kerää yhdistykselle rahaa. Maksut ovat vain kulujen kattamista varten.
Päivä oli kaikenkaikkiaan mahtava, hyvän ruuan ja mahtavien kahvien saattelemana tutustuimme Hämäläisen tilan eläimiin ja ympäristöön.
Kuvasta selviää kuinka hauskaa meillä taaskin oli :)
Yhdistys esillä Tampereen hevosmessuilla
Ute Wohlrab, http://www.hobulove.ee/epood/ jakaa taas yhdistyksen esitteitä, tällä kertaa Tampereen hevosmessuilla. Jos olette paikalla, käykäähän moikkaamassa Utea!
Eestin Raskaat Vetohevoset ry Vuosikokouskutsu 7.5.2017
Eestin Raskaat Vetohevoset ry järjestää sääntömääräisen vuosikokouksen 7.5.2017 klo 13.00 Hämäläisen Tilalla,
osoitteessa Korkea-ahontie 688, 54300 Lappeenranta
5. Esitetään vuoden 2016 tilinpäätös, vuosikertomus ja toiminnantarkastajan lausunto
6. Päätetään tilinpäätöksen vahvistamisesta ja vastuuvapauden myöntämisestä vuoden 2016
7. Vahvistetaan toimintasuunnitelma ja talousarvio kaudelle 2016 sekä jäsenmaksun suuruus
9. Valitaan tilikaudelle 2017 yksi toiminnantarkastaja ja yksi varatoiminnantarkastaja
Jos jäsen haluaa jonkin asiansa käsiteltäväksi vuosikokouksessa (kohta 10), tulee hänen ilmoittaa siitä 20.4 mennessä Tarja Haloselle.
Jos jäsen haluaa ehdolle puheenjohtajaksi tai hallituksen muihin tehtäviin, tulee hänen ilmoittaa halukkuutensa 20.4 mennessä Tarja Haloselle.
Lisäksi nautimme lounaan ja kahvit ja sen jälkeen pääsemme tutustumaan hienoon Hämäläisen Tilaan.
KUTSU KANTAKIRJANÄYTTELYYN Lauantaina 10.6.2017
Hämäläisen tilalle, Korkea-ahontie 688, 54300 Lappeenranta
Tapahtuma aukeaa yleisölle klo 13.00
Näyttelyyn osallistuvien hevosten mittaus alkaa klo 12
1. Tammat 2010 ja aikaisemmin syntyneet, valitaan paras ER-tamma 2017
2.Nuoret tammat 2011-2014 syntyneet, valitaan paras nuori ER-tamma 2017
3.Vanhemmat orit, 2010 ja aikaisemmin syntyneet, valitaan paras ER-ori 2017
4.Nuoret orit synt. 2011-2014, valitaan paras nuori ER-ori 2017
5.Ruunat, ei ikärajaa. Valitaan valovoimaisin ER-ruuna 2017
6.Avoin luokka, johon voi osallistua muun rotuisella hevosella tai eestin raskaan vetohevosen risteytyksellä
7. Valitaan yleisön lemmikki
8.Palkitaan Best In Show
9. Kouluratsastuskilpailu, luokka Joutnan
helppo Ö (Liitteet saatavilla pyydettäessä)
Palkintoina pokaalit ja ruusukkeet
BIS saa loimen
Tatjana Mihaljova (Viro) ja Sanna Turu (Viro)
Eestin Raskaat Vetohevoset ry toivottaa jäsenilleen ja muille hevosihmisille erittäin onnellista ja hevosrikasta vuotta 2017!
Tallennettu 31.12.2017 16:56